recursal/SuperWikiNEXT-32B huggingface dataset:
Οι Βουλγαρικές βουλευτικές εκλογές για τη Συντακτική συνέλευση έγιναν μεταξύ 1 και 30 Ιανουαρίου 1879. Ήταν οι πρώτες εκλογές που διεξάγονταν στη Βουλγαρία μετά τη απελευθέρωση της χώρας από τη Οθωμανική Αυτοκρατορία. Εξελέγησαν μέσω των εκλογών τα 117 από τα 231 μέλη της Συνέλευσης. 

Μετά την απελευθέρωση της χώρας από την Οθωμανική Αυτοκρατορία έκαναν την εμφάνισή τους τα πρώτα κόμματα, το Συντηρητικό κόμμα και το Φιλελεύθερο κόμμα. Η συνέλευση άνοιξε στις 10 Φεβρουαρίου, και συγκλήθηκε στο Βέλικο Τάρνοβο για να επικυρώσουν το πρώτο σύνταγμα της χώρας, γνωστό ως το Σύνταγμα του Τάρνοβο, στις 16 Απριλίου. Η Βουλή μεταφέρθηκε αργότερα στην Σόφια, η οποία έγινε η πρωτεύουσα της χώρας.

Μετά από συζητήσεις μεταξύ των Συντηρητικών όπου ήταν υπέρ των δύο σωμάτων του κοινοβουλίου, και οι Φιλελεύθεροι οι οποίοι υποστήριζαν ένα σύστημα ενός νομοθετικού σώματος, το νέο σύνταγμα προέβλεπε ένα νομοθετικό σώμα την Εθνική Συνέλευση, για την οποία προκηρύχθηκαν εκλογές στο τέλος του έτους.

Παραπομπές
----------

1. ↑  Nohlen & Stöver 2010, σελ. 368.
2. ↑  Nohlen & Stöver 2010, σελ. 353.
3. ↑  Nohlen & Stöver 2010, σελ. 352.

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Εκλογές στη Βουλγαρία |
| --- |
|  |
| Βουλευτικές εκλογές | 
* Ιανουαρίου 1879
* Σεπτεμβρίου-Οκτωβρίου 1879
* 1880
* Ιανουαρίου 1881
* Ιουνίου 1881
* 1882
* 1884
* 1886
* 1887
* 1890
* Απριλίου 1893
* Ιουλίου 1893
* 1894
* 1896
* 1899
* 1901
* 1902
* 1903
* 1908
* Ιουνίου 1911
* Σεπτεμβρίου 1911
* 1913
* 1914
* 1919
* 1920
* Απριλίου 1923
* Νοεμβρίου 1923
* 1927
* 1931
* 1938
* 1939
* 1945
* 1946
* 1949
* 1953
* 1957
* 1962
* 1966
* 1971
* 1976
* 1981
* 1986
* 1990
* 1991
* 1994
* 1997
* 2001
* 2005
* 2009
* 2013
* 2014
* 2017
 |
|  |
| Προεδρικές εκλογές | 
* 1992
* 1996
* 2001
* 2006
* 2011
* 2016
 |
|  |
| Ευρωεκλογές | 
* 2007
* 2009
* 2014
 |
|  |
| Τοπικές & Δημοτικές εκλογές | 
* ...
* 1991
* 1995
* 1999
* 2003
* 2007
* 2011
 |
|  |
| Δημοψηφίσματα | 
* 1922
* 1946
* 1971
* 2013
* 2015
* 2016
 |

 |

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Βουλγαρία
 |

 |
Ο **Στάθης Γουρδομιχάλης** ήταν Έλληνας εφοπλιστής.

Βιογραφία
---------

Εγκαταστάθηκε στο Λονδίνο και στα πρώτα του βήματα στη ναυτιλία συνεργάστηκε με τον Άγγελο Λούζη και τον Ιωάννη Καρρά. Το 1969 ίδρυσε την ναυτιλιακή εταιρία Gourdomichalis Maritime.

Ήταν πρόεδρος της Ένωσης Ελλήνων Εφοπλιστών κατά το διάστημα 1984 - 1991 και αντιπρόεδρος της Ενώσεως Ευρωπαίων Εφοπλιστών CAACE (μετέπειτα European Community Shipowners Associations).

Το 2021 εντάχθηκε στο Πάνθεον της Ελληνικής Ναυτιλίας.

Πέθανε στην Αθήνα.

Παραπομπές
----------

1. ↑  «Στάθης Γουρδομιχάλης». Ένωση Ελλήνων Εφοπλιστών. Ανακτήθηκε στις 16 Μαρτίου 2024.
2. ↑  Αθανασίου, Σάββας. «Στο Πάνθεον της Ελληνικής Ναυτιλίας οι εφοπλιστές Γουρδομιχάλης και Παππαδάκης». mononews. Ανακτήθηκε στις 16 Μαρτίου 2024.
Το **Εθνικό Φιλελεύθερο Κόμμα** (βουλγαρικά: *Националлиберална партия*‎‎) ήταν πολιτικό κόμμα στη Βουλγαρία.

Ιστορία
-------

Το κόμμα ιδρύθηκε στις 29 Νοεμβρίου 1920 από τη συγχώνευση του Φιλελεύθερου κόμματος, του Λαϊκού κόμματος των Φιλελευθέρων και του  Νέου Φιλελεύθερου κόμματος Ωστόσο, καθώς τα τρία κόμματα είχαν προηγουμένως φιλογερμανική εξωτερική πολιτική κατά τη διάρκεια του Α΄ Παγκοσμίου πολέμου άλλα μέρη ήταν αρχικά απρόθυμα να συνεργαστούν με το κόμμα. Στις εκλογές του Απρίλη του 1923 το κόμμα έλαβε 5.3% της εθνικής ψηφοφορίας, αλλά δεν κατάφερε να κερδίσει μια έδρα. Το κόμμα συμμετείχε τον Ιούνιο του 1923 στο πραξικόπημα που ανέτρεψε τη κυβέρνηση της Βουλγαρικής Αγροτικής Εθνικής Ένωσης, και κέρδισε επτά έδρες στις εκλογές τον Νοέμβριο του 1923 παίρνοντας το 12% των ψήφων.

Το κόμμα αργότερα άρχισε να χωρίζεται σε μικρότερες ομάδες. Στις εκλογές του 1927 η κύρια παράταξη κατέβηκε σε συμμαχία με την Δημοκρατική συμμαχία όπου η συμμαχία κέρδισε 174 έδρες και την πλειοψηφία στην Εθνική Συνέλευση. Η παράταξη Kyorchev κατέβηκε σε συμμαχία με τη παράταξη Τομόφ της Βουλγαρικής Αγροτικής Εθνικής Ένωσης και το Δημοκρατικό κόμμα και κέρδισε επτά έδρες.

Στις εκλογές του 1931 η κύρια παράταξη συνέχισε με το συνασπισμό με τη Δημοκρατική συμμαχία αλλά έχασε τις εκλογές από τη Λαϊκή συμμαχία, μια συμμαχία η οποία περιελάμβανε την παράταξη Πετρόφ.

Τον Μάιο του 1936 το κόμμα εντάχθηκε στη συμμαχία των πέντε (βουλγαρικά: «*Petkorta*»‎‎), μια ομάδα από πέντε κόμματα που στόχευαν στην αποκατάσταση του συντάγματος του Τάρνοβο με διαπραγματεύσεις με τον τσάρο Μπόρις Γ΄. Το κόμμα έλαβε 2,3% των ψήφων στις εκλογές του 1939 με το κόμμα των πέντε να διαλύετε το ίδιο έτος.

Ένα κόμμα που ονομάζεται *Εθνικό Φιλελεύθερο Κόμμα «Στέφαν Σταμπόλοφ»* ιδρύθηκε μετά την πτώση του κομμουνιστικού καθεστώτος, και ήταν μέρος του Συνασπισμού για τη συμμαχία για τη Βουλγαρία στις βουλευτικές εκλογές του 1991. Το κόμμα συμμετείχε μόνο του στις βουλευτικές εκλογές του 1994, αλλά έλαβε μόλις 0,06% των ψήφων.

Παραπομπές
----------

1. 1 2 3 4  Detrez 2006, σελ. 307.
2. 1 2  Nohlen & Stöver 2010, σελ. 385.
3. ↑  Nohlen & Stöver 2010, σελ. 380.
4. ↑  Detrez 2006, σελ. 308.
5. 1 2 3  Nohlen & Stöver 2010, σελ. 386.
6. ↑  Detrez 2006, σελ. 183.
7. ↑  1991 Parliamentary Elections Αρχειοθετήθηκε 2007-07-27 στο Wayback Machine. University of Essex
8. ↑  1994 Parliamentary Elections Αρχειοθετήθηκε 2015-01-20 στο Wayback Machine. University of Essex

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.
* (Αγγλικά) Detrez, Raymond (2006). *Historical Dictionary of Bulgaria*. Historical Dictionaries of Europe. **46** (2η έκδοση). Scarecrow Press. ISBN 9780810849013.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Βουλγαρία
 |

 |
Ο **Πέταρ *Πένιο* Ντίντσεβ** (Petar *Penyo* Dinchev) ήταν Βούλγαρος πολιτικός, μέλος του Λαϊκού Φιλελεύθερου κόμματος.

Βιογραφία
---------

Γεννήθηκε το 1862 στο χωριό Lyubenovo, τότε στην Οθωμανική Αυτοκρατορία, σήμερα συνοικία του Parvomay του Δήμου Χάσκοβο. Αποφοίτησε από το λύκειο του Ταμπόρ (τώρα στην Τσεχική Δημοκρατία), σπούδασε νομικά και πήρε διδακτορικό στο Βέλγιο το 1887. Άσκησε την δικηγορία στο Μπουργκάς. 

Το 1913 μετακόμισε στη Σόφια αφού πήρε μια θέση στην κυβέρνηση του Βασίλ Ραντοσλάβοβ. Από τις 17 Ιουλίου έως τις 6 Οκτωβρίου 1913 διετέλεσε Υπουργός Δημοσίων Κτιρίων, Δρόμων και Δημοσίων Έργων και από τις 23 Σεπτεμβρίου 1913 έγινε Υπουργός Γεωργίας. 

Μεταξύ 1914 και 1919 ήταν βουλευτής στη δέκατη έβδομη τακτική εθνοσυνέλευση. Συνελήφθη μαζί με όλους τους υπουργούς από τις δύο κυβερνήσεις του Ραντοσλάβωβ το 1919. Η υπόθεση δεν τελείωσε μέχρι τον Μάρτιο του 1923, όταν καταδικάστηκε από το τρίτο κρατικό δικαστήριο σε ισόβια κάθειρξη. Αφέθηκε ελεύθερος το χειμώνα του 1925. Πέθανε στις 12 Αυγούστου 1925 από αιμορραγία έλκους κατά τη διάρκεια ιδιωτικής επίσκεψης στην Κωνσταντινούπολη.

Παραπομπές
----------

1. ↑  **Добруджа** - вестник-ежедневник, издание на Съюза на просветно-благотворителните дружества Добруджа в България - Бабадаг, брой 3 от 2 юли 1917, стр.3
Η **Ομοσπονδία Ράγκμπι Λιγκ Νέας Ζηλανδίας** ([[[αγγλικά]]: *New Zealand Rugby League*, NZRL) είναι το διοικητικό όργανο για το άθλημα του ράγκμπι λιγκ στη Νέα Ζηλανδία. Η NZRL ιδρύθηκε στις 25 Απριλίου 1910 για να προετοιμαστεί για μια περιοδεία της Μεγάλης Βρετανίας το ίδιο έτος.

Η NZRL συντονίζει τους *Kiwis*, την εθνική ομάδα της Νέας Ζηλανδίας. Επί του παρόντος διοργανώνει το Εθνικό Τουρνουά Γυμνασίων, το Εθνικό Τουρνουά Γυναικών και το Εθνικό Τουρνουά Νεολαίας, εθνική διοργάνωση επτά ζωνών που διεξάγεται σε βαθμούς 15, 17. Η πρώτη διοργάνωση είναι γνωστή ως Νάσιοναλ Πρέμιερσιπ και το 2016 θα ξεκλθνησε το Νάσιοναλ Τσάμπιονσιπ. Είναι επίσης υπεύθυνη για το συντονισμό των ομάδων *NZ 16* και *NZ 18*, των *NZ Taurahere* και των *Junior Kiwis*. Έχουν διαχειριστεί στο παρελθόν τους αγώνες Lion Red Cup και Bartercard Cup.

Η NZRL είναι μια κοινωνία που έχει συσταθεί βάσει του νόμου περί εταιριών του 1908. Ο σημερινός προστάτης του NZRL είναι ο Σερ Πίτερ Λιτς, ο οποίος αντικατέστησε την Έλεν Κλάρκ το 2011.

Ιστορία
-------

Τον Απρίλιο του 1910, δημιουργήθηκε η Ομοσπονδία Ράγκμπι Λιγκ Νέας Ζηλανδίας με σκοπό τη διαχείριση του νέου αθλήματος στη Νέα Ζηλανδία, "με την ευλογία της Βόρειας Ομοσπονδίας Ράγκμπι, με την προϋπόθεση ότι η Επαρχία Ώκλαντ δεν θα έχει τη διοίκηση ολόκληρου του παιχνιδιού στη Νέα Ζηλανδία".

Παραπομπές
----------

1. 1 2  SPARC, 2009: 13
2. ↑  Coffey and Wood *The Kiwis: 100 Years of International Rugby League* (ISBN 1-86971-090-8)
3. ↑  Sir Peter Leitch takes over as NZRL patron *stuff.co.nz*, 28 March 2011
4. ↑  John Coffey & Bernie Wood (2008). *100 Years: Maori Rugby League, 1908-2008*. New Zealand: Huia Publishers. σελ. 61. ISBN 978-1-86969-331-2.
5. ↑  SPARC, 2009: 15

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα New Zealand Rugby League  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Nagacadan Rice Terraces
Batad Rice Terraces close-up view
View of the rice terraces
A village in the Batad rice terraces
Rice Terraces of Batad
Bayyo Village with their rice terraces
Scenery of Fidelisan while trekking
Οι **Αναβαθμίδες Ορυζώνων των Κορδιλιέρων των Φιλιππίνων** (φιλιππίνο : *Mga Hagdan-Hagdang Palayan ng Kordilyera ng Pilipinas* ; ιφουγκάο : *Payyo*) μπήκαν στην λίστα με τα Μνημεία Παγκόσμιας Κληρονομιάς της UNESCO το 1995, η πρώτη ιδιοκτησία που συμπεριλήφθηκε στην κατηγορία του πολιτιστικού τοπίου στην λίστα των Μνημείων Παγκόσμιας Κληρονομιάς. Αυτή η περιοχή έχει πέντε τοπία : τις αναβαθμίδες ρυζιού της Batad Rice Terraces, της Bangaan (και τα δυο στο Μπανάουε), της Mayoyao (στο Μαγιογιάο), της Hungduan (στην Hungduan) και της Nagacadan (στην Κιανγκάν), όλα στην επαρχία Ιφουγκάο στις Φιλιππίνες. Οι αναβαθμίδες ορυζώνων του Ιφουγκάο βρίσκονται στο μεγαλύτερο υψόμετρο και χτίστηκαν στις πιο απότομες πλαγιές από οποιοδήποτε άλλο προϊόν. Το συγκρότημα τοίχων από πέτρα ή λάσπη του Ιφουγκάο και η φυσική χάραξη των λόφων και των βουνών δημιουργούν λιβάδια και χωράφια, σε συνδυασμό με την ανάπτυξη περίπλοκων αρδευτικών συστημάτων, όπου το νερό συλλέγεται από τα δάση στις κορυφές των βουνών, και με την ανάπτυξη ενός περίπλοκου γεωργικού συστήματος.

Οι αναβαθμίδες ορυζώνων στο Ιφουγκάο απεικονίζουν την αξιοσημείωτη ικανότητα του ανθρώπινου πολιτισμού να προσαρμόζεται στις νέες κοινωνικές και κλιματικές πιέσεις αλλά και να αναπτύσσει και να εφαρμόζει νέες ιδέες και τεχνολογίες. Παρόλο που στην UNESCO αναφέρεται ως περιοχή παγκόσμιας κληρονομιάς καθώς πιστεύεται ότι χρονολογείται πριν από 2000 χρόνια, πρόσφατες μελέτες από το Αρχαιολογικό Κέντρο του Ιφουγκάο αναφέρεται ότι στην πραγματικότητα οι αναβαθμίδες αυτές κατασκευάστηκαν μετά την συνάντηση του λαού αυτού με τους Ισπανούς πριν από περίπου 400 χρόνια.

Η συντήρηση των βεραντών ρυζιού αντικατοπτρίζει πρωτίστως μια συνεργατική προσέγγιση ολόκληρης της κοινότητας, η οποία βασίζεται στις λεπτομερείς γνώσεις για την πλούσια ποικιλία των βιολογικών πόρων που υπάρχουν στο γεωργικό οικοσύστημα του Ιφουγκάο, ένα καλά συντονισμένο ετήσιο σύστημα που σέβεται την χωροθέτηση και τον προγραμματισμό, την εκτεταμένη διατήρηση του εδάφους και την κυριαρχία ενός σύνθετου καθεστώτος καταπολέμησης των παρασίτων το οποίο βασίζεται στην επεξεργασία μιας ποικιλίας βοτάνων, συνοδευόμενη από θρησκευτικές τελετές.

Παραπομπές
----------

1. ↑  Better conservation in Pakistan and the Philippines allow Committee to remove two sites from World Heritage List in Danger at UNESCO website

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αναβαθμίδες Ορυζώνων των Κορδιλιέρων των Φιλιππίνων** |

* UNESCO World Heritage Site Link
* Ifugao Archaeological Project
* Batad Rice Terraces on YouTube
Ο **Πέτρος Παππάς** είναι Έλληνας εφοπλιστής.

Βιογραφία
---------

Γεννήθηκε στην Κωνσταντινούπολη και σπούδασε οικονομικά στις ΗΠΑ.

Είναι ιδιοκτήτης της ναυτιλιακής εταιρείας Star Bulk Carriers, μίας από τις μεγαλύτερες εταιρείες χύδην ξηρού φορτίου.

Το 2013 κατατάχθηκε στην 80η θέση της Lloyd's List και από τότε συμπεριλαμβάνεται σε αυτή κάθε χρόνο. Το 2023 βρέθηκε στην 29η θέση.

Έχει ασχοληθεί με τα διοικητικά της ΑΕΚ της οποίας υπήρξε μέτοχος και μέλος του διοικητικού συμβουλίου.

Παραπομπές
----------

1. 1 2  Αθανασίου, Σάββας. «Πέτρος Παππάς: Το story του χαρισματικού εφοπλιστή που δημιουργεί τον γίγαντα των bulkers». mononews. Ανακτήθηκε στις 16 Μαρτίου 2024.
2. ↑  «29 Petros Pappas». Lloyd's List. Ανακτήθηκε στις 16 Μαρτίου 2024.
Ο **Κομήτης Φαΰ** (*4P/Faye*) είναι μικρός περιοδικός κομήτης με περίοδο περιφοράς γύρω από τον Ήλιο σήμερα 7,5 γήινα έτη. Αυτή η τιμή αντιστοιχεί σε κομήτη της «Οικογένειας του Δία». Πήρε το όνομά του από τον Γάλλο αστρονόμο Ερβέ Φαΰ, από τον οποίο ανακαλύφθηκε στις 23 Νοεμβρίου 1843, με παρατηρήσεις από το Αστεροσκοπείο των Παρισίων. Η τελευταία φορά που πέρασε από το περιήλιο της τροχιάς του ήταν στις 29 Μαΐου 2014 και η επόμενη θα είναι στις 8 Σεπτεμβρίου 2021.

Ιστορικό
--------

Η συννεφιά εμπόδισε τον Ερβέ Φαΰ να επιβεβαιώσει την ανακάλυψή του μέχρι τις 25 Νοεμβρίου 1843. Ο κομήτης ήταν τόσο αμυδρός, ώστε είχε ήδη περάσει από το περιήλιο έναν μήνα πριν την ανακάλυψή του και μόνο μια κοντινή διέλευση από τη Γη επέτρεψε την ανακάλυψή του. Ο Όττο Βίλχελμ φον Στρούβε ανέφερε ότι ο κομήτης ήταν ορατός με γυμνό μάτι στα τέλη Νοεμβρίου. Παρέμεινε ορατός με μικρά τηλεσκόπια μέχρι τις 10 Ιανουαρίου 1844 και τελικώς εξαφανίσθηκε ακόμα και με τα μεγαλύτερα τηλεσκόπια της εποχής στις 10 Απριλίου 1844.

Το 1844 ο Τόμας Χέντερσον υπολόγισε ότι επρόκειτο για έναν κομήτη βραχείας περιόδου, βρίσκοντας μέχρι τον Μάιο την τιμή 7,43 έτη. Ο Ουρμπέν Λεβεριέ προέβλεψε τις θέσεις του για την εμφάνιση του 1851 με περιήλιο τον Απρίλιο του 1851. Ο κομήτης βρέθηκε κοντά στην προβλεφθείσα θέση στις 28 Νοεμβρίου 1850 από τον Τζέιμς Τσέλις.

Ο κομήτης δεν παρατηρήθηκε κατά τις προσεγγίσεις στο περιήλιο του 1903 και του 1918 εξαιτίας της μεγάλης αποστάσεως από τη Γη. Το 2006 έφθασε σε φαινόμενο μέγεθος περίπου 9, δηλαδή ήταν ορατός και με κιάλια.

Η διάμετρος του πυρήνα του κομήτη Φαΰ εκτιμάται σε περίπου 3,5 χιλιόμετρα.

Παραπομπές
----------

1. 1 2 3  «JPL Small-Body Database Browser: 4P/Faye» (last observation: 2014-01-29 last obs). Jet Propulsion Laboratory. Ανακτήθηκε στις 29 Οκτωβρίου 2014.
2. ↑  Syuichi Nakano (1 Νοεμβρίου 2011). «4P/Faye (NK 2145)». OAA Computing and Minor Planet Sections. Αρχειοθετήθηκε από το πρωτότυπο στις 2 Απριλίου 2012. Ανακτήθηκε στις 18 Φεβρουαρίου 2012.
3. 1 2 3 4 5  Kronk, Gary W. (2001–2005). «4P/Faye». Ανακτήθηκε στις 25 Δεκεμβρίου 2005.  (Cometography Home Page)
4. ↑  Seiichi Yoshida (12 Οκτωβρίου 2008). «4P/Faye (2006)». Seiichi Yoshida's Comet Catalog. Αρχειοθετήθηκε από το πρωτότυπο στις 13 Οκτωβρίου 2007. Ανακτήθηκε στις 24 Σεπτεμβρίου 2007.

Εξωτερικοί σύνδεσμοι
--------------------

* Πολυμέσα σχετικά με το θέμα  4P/Faye στο Wikimedia Commons
* Τροχιακή προσομοίωση από το JPL (Java)
* Ο 4P στον Κατάλογο Κομητών του Seiichi Yoshida
* Λεπτομερέστερο ιστορικό και φωτογραφίες στην *Kronk's Cometography*
* Ο 4P/Faye στη βάση δεδομένων του Κέντρου Ελασσόνων Πλανητών της IAU

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85047507

 |

 |
Το **Ηνωμένο Λαϊκό Προοδευτικό κόμμα** (*βουλγαρικά : Обединена народно-прогресивна партия) ήταν ένα πολιτικό κόμμα στη Βουλγαρία.*

Ιστορία
-------

Το κόμμα ιδρύθηκε από τη συγχώνευση του Λαϊκού κόμματος και του Προοδευτικού Φιλελεύθερου κόμματος το 1920, με πρώτο ηγέτη τον Ιβάν Εβστρατίεφ Γκέσχοφ. Το κόμμα συμμετείχε στις εκλογές του Απριλίου 1923 με την Συνταγματική συμμαχία όπου κέρδισε 17 έδρες.

Μετά το πραξικόπημα τον Ιούνιο του 1923 το κόμμα προσχώρησε στην Δημοκρατική συμμαχία η οποία κέρδισε τις εκλογές του Νοέμβρη του 1923.

Το κόμμα στις εκλογές του 1927 έλαβε μόνο το 1,5% των ψήφων και απέτυχε να κερδίσει μια έδρα. Για τελευταία φορά συμμετείχε στις εκλογές του 1931 το ποσοστό των ψήφων του έπεσε στο 0,6% και το κόμμα παρέμεινε χωρίς έδρα.

Παραπομπές
----------

1. 1 2  Raymond Detrez (2006) *Historical Dictionary of Bulgaria* Scarecrow Press, p122
2. ↑  Dieter Nohlen & Stöver, P (2010) *Elections in Europe: A data handbook*, σελ. 374 ISBN 978-3-8329-5609-7
3. ↑  Nohlen & Stöver, σελ. 385
4. ↑  Nohlen & Stöver, σελ. −386
Ο **Γ.Α.Σ. Όλυμπος Κατερίνης** υπήρξε αθλητικός σύλλογος με έδρα την Κατερίνη. Ιδρύθηκε το 1946 με χρώματα το πράσινο και το λευκό. Το 1961 συγχωνεύτηκε με τον Μέγα Αλέξανδρο Κατερίνης για τη δημιουργία του Πιερικού.

Διακρίθηκε κυρίως το ποδοσφαιρικό του τμήμα και μέσα σε λίγο διάστημα από τον ίδρυσή του τον Μάρτιο του 1946 κατάφερε να δημιουργήσει ένα ικανό ποδοσφαιρικό συγκρότημα όπου τα επόμενα χρόνια κατέκτησε 6 πρωταθλήματα Ε.Π.Σ. Κεντροδυτικής Μακεδονίας. Το 1960 αναδείχθηκε πρωταθλητής ΕΠΣΚΔΜ και προκρίθηκε στο πρωτάθλημα για την άνοδο στην Α΄ Εθνική, την άτυπη ακόμα Β΄ Εθνική, όπου χάνει το εισιτήριο της ανόδου από τον Θερμαϊκό Θεσσαλονίκης. Το 1961 κατέλαβε τη 2η θέση ύστερα από αγώνα κατάταξης με αντίπαλο το Βέρμιο Βέροιας στο ουδέτερο γήπεδο της Έδεσσας και ως δευτεραθλητής ΕΠΣΚΔΜ προκρίθηκε εκ νέου στο άτυπο πρωτάθλημα της Β΄ Εθνικής, καταλαμβάνοντας την 4η θέση, πίσω από την άλλη ομάδα της πόλης, τον Μέγα Αλέξανδρο Κατερίνης. 

Παλαιότερο έμβλημα του Ολύμπου
Τότε, αποφασίζεται η συγχώνευση του Ολύμπου και του Μέγα Αλέξανδρου Κατερίνης με σκοπό τη δημιουργία ενός ισχυρού σωματείου. Όλυμπος και Μέγας Αλέξανδρος συγχωνεύτηκαν για τη δημιουργία του Πιερικού. Ο Πιερικός αποτέλεσε τη συνέχεια του Μέγα Αλέξανδρου, ενώ ο Όλυμπος διατηρήθηκε σαν ομάδα φυτώριο, για να μετονομαστεί αργότερα σε *Απόλλων Κατερίνης*.

Επιτυχίες
---------

* A' Ε.Π.Σ. Κεντρικής–Δυτικής Μακεδονίας (2): 1957, 1960

Παραπομπές
----------

1. ↑  *Αναφορά* katerinisport.gr
2. ↑  *Αναφορά* eptanews.gr
3. ↑  *Η Ιστορία του Πιερικού ποδοσφαίρου - Του Περικλή Χατζηγιάννη* pierikoslogos.gr
4. ↑  *Αναφορά* katerinisport.gr
5. ↑  *Αναφορά* katerinisport.gr
6. ↑  *Η Ιστορία του Πιερικού ποδοσφαίρου - Του Περικλή Χατζηγιάννη* pierikoslogos.gr[*νεκρός σύνδεσμος*]
7. ↑  *Αναφορά* eptanews.gr
8. ↑  *«ΟΛΥΜΠΟΣ» - «ΒΕΡΜΙΟΝ»*, εφ. Μακεδονία, 7/1//1961, σελ. 4
Το **Ηνωμένο Εργατικό Σοσιαλδημοκρατικό κόμμα** (βουλγαρικά: *Обединена работническа социалдемократическа партия*‎‎) ήταν πολιτικό κόμμα στη Βουλγαρία.

Ιστορία
-------

Το κόμμα ιδρύθηκε από αποσχισθείσα μέλη του βουλγαρικού Σοσιαλδημοκρατικού Εργατικού κόμματος (Ευρείς Σοσιαλιστές) μετά το πραξικόπημα του 1923, και αρχικά συμμάχησε με τη Δημοκρατική Συμμαχία.

Το κόμμα συμμετείχε σε εθνικές εκλογές μόνο το 1931, όταν συμμετείχε στις εκλογές για την Εθνοσυνέλευση αλλά δεν κατάφερε να κερδίσει μια έδρα.

Μεταξύ 1945 και 1947 είχε συμμαχήσει με την Βουλγαρική Αγροτική Εθνική Ένωση και τη παράταξη «Νίκολα Πετκόφ», και συμμετείχαν μαζί σε κοινό ψηφοδέλτιο στις εκλογές του 1946. Το κοινό ψηφοδέλτιο τερμάτισε στη δεύτερη θέση με 101 έδρες. Το επόμενο έτος ιδρύθηκε το κομμουνιστικό καθεστώς και το κόμμα αδρανοποιήθηκε.

Παραπομπές
----------

1. 1 2  Nohlen & Stöver 2010, σελ. 374.
2. ↑  Nohlen & Stöver 2010, σελ. 380.
3. ↑  Nohlen & Stöver 2010, σελ. 386.
4. ↑  Nohlen & Stöver 2010, σελ. 376.
5. ↑  Nohlen & Stöver 2010, σελ. 355.

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Βουλγαρία
 |

 |
Ο **αντισεισμικός σχεδιασμός κατασκευών** (earthquake-resistant design of structures) αναφέρεται στο σχεδιασμό κατασκευών ικανών να ανθίστανται επαρκώς σε σεισμικές διεγέρσεις με σκοπό τη μεγιστοποίηση της ασφάλειας των ανθρώπων. 

Η *δομική σεισμική μηχανική* αφορά στη μελέτη της απόκρισης κατασκευών (π.χ. κτηρίων, γεφυρών, φραγμάτων κ.λπ.) σε σεισμική διέγερση και είναι κλάδος της Σεισμικής Μηχανικής. 

Η *σεισμολογία* αφορά στη μελέτη της γένεσης, διάδοσης και εξέλιξης των σεισμών και είναι κλάδος της Γεωλογίας. 

Οι κύριοι στόχοι του αντισεισμικού σχεδιασμού των κατασκευών είναι:

* η μοντελοποίηση της αλληλεπίδρασης μεταξύ των κτηρίων και του εδάφους
* 

Ακρόπολη μετά από τους πολυάριθμους σεισμούς και τα έτηη πρόβλεψη των πιθανών συνεπειών ισχυρού σεισμού στη αστική υποδομή σε αστικές περιοχές

* ο σχεδιασμός, κατασκευή και συντήρηση δομών ικανών να δέχονται με ασφάλεια τις ισχυρές καταπονήσεις που προκαλεί ο σεισμός, σύμφωνα με τους ισχύοντες αντισεισμικούς κανονισμούς/κώδικες.

Η εφαρμογή του ισχύοντος αντισεισμικού κανονισμού, για το σχεδιασμό και κατασκευή των κτηρίων, είναι υποχρεωτική από την νομοθεσία. Στην Ελλάδα και όλη την Ευρωπαϊκή Ένωση εφαρμόζεται ο Ευρωκώδικας 8.

Δείτε επίσης
------------

* EPETO
* NEESit's Channel
* Vibration control videos Αρχειοθετήθηκε 2012-01-21 στο Wayback Machine.

Ορισμένες κινήσεις των επιπτώσεων του σεισμού στην κατασκευή μοντέλων (Λος Άντζελες - Σαν Ντιέγκο).

Εξωτερικοί σύνδεσμοι
--------------------

* Πολυμέσα σχετικά με το θέμα  Earthquake\_engineering στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85040490
* BNF: cb119796949 (data)
* NKC: ph128174

 |

 |
Ο **Aντουάν "κοκό" Ζεντιέν** (*γαλλικά : Antoine "Coco" Gentien*) ήταν Γάλλος αθλητής της αντισφαίρισης.

Συμμετείχε 17 φορές στο Ρολάν Γκαρός το 1925 - 1939 και στη συνέχεια το 1946-1951, και τέλος το 1953. Συμμετείχε εννέα φορές στο Γουίμπλεντον το 1923, στη συνέχεια το 1927-1929 και το 1931-1935. Ήταν νικητής στο απλό αντρών στο πρωτάθλημα αντισφαίρισης του Παρισίου το 1923 και το 1926, νικητής σε μικρότερα τουρνουά όπως της της Πουρβίλ το 1925, Μπιαρίτς το 1925, της Ντοβίλ το 1930, της Διέππης το 1930, της Ζυρίχης το 1933, στο "Γκάλια" των Καννών το 1935, και στο "Κάριτον" των Καννών το 1934 και 1935.

Στο Πρωτάθλημα αντισφαίρισης Ανατολικής Μεσογείου στο διπλό αντρών ήταν πρώτος το 1933, 1934 και το 1935 με συμπαίκτη τον Ρολάν Ζουρνύ. Ενώ στο διπλό μεικτό ήταν πρώτος το 1934 και το 1935 με συμπαίκτρια την Ιταλίδα Λουτσία Βαλέριο και δεύτερος το 1933 με συμπαίκτρια την Ιουλία Βλαστού.

Το 1953 δημοσίευσε τα απομνημονεύματά του με τις περιπέτειες του σαν παίκτης της αντισφαίρισης.

Παραπομπές
----------

1. ↑  www.tennisarchives.com/player.php?playerid=2086.
2. 1 2 3 4  *Archives de Paris*.
3. 1 2 3  *Αθλητική Ηχώ, φύλο 29-8-1955[*νεκρός σύνδεσμος*]*
4. 1 2  *Αθλητικά Χρονικά, φύλο 7 Μαίου 1934 Αρχειοθετήθηκε 2021-01-08 στο Wayback Machine.*
5. ↑  *Ελευθέριου Σκιαδά,* 100 χρόνια Όμιλος Αντισφαίρισης Αθηνών 1895-1995*, Μικρός Ρωμηός Ε.Π.Ε. ISBN 960-85466-2-1, σελ. 394*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 340154013795909191837
* ISNI: 0000 0004 6880 8751
* BNF: cb17765372g (data)
* Léonore: 159607

 |

 |
{{WikidataCoord}} – missing coordinate data

Η **Mercedes-Benz Arena** (προφέρεται: [Μερτσέντες-Μπεντς Αρένα]) είναι κλειστή αρένα πολλαπλών χρήσεων στο Βερολίνο της Γερμανίας, η οποία άνοιξε το 2008.

Έχει χωρητικότητα 17.000 θεατών, φιλοξενεί την ομάδα χόκεϊ επί πάγου Άισμπερεν Βερολίνου και την ομάδα καλαθοσφαίρισης Άλμπα Βερολίνου. Επίσης χρησιμοποιείται και για άλλους αγώνες χόκεϊ επί πάγου, καλαθοσφαίρισης και χειροσφαίρισης, καθώς και για συναυλίες.

Η αρένα φιλοξένησε το Φάιναλ Φορ της Ευρωλίγκα 2008–09. Η αρένα ήταν ένα από τα πιο εξέχοντα στοιχεία του έργου αστικής ανάπλασης Mediaspree, αποκτώντας γρήγορα εμβληματική θέση στις συζητήσεις γύρω από τον αντίκτυπο του έργου. Η αρένα φιλοξένησε την τελική φάση του Ευρωμπάσκετ 2022.

Δικαιώματα ονομασίας
--------------------

Το 2015, η γερμανική αυτοκινητοβιομηχανία Mercedes-Benz κατέληξε σε συμφωνία με τη διοίκηση της αρένας για τη μετονομασία του χώρου σε Mercedes-Benz Arena Berlin για είκοσι χρόνια. Μεταξύ 2008 και 2015, η αρένα ήταν γνωστή ως O2 World Berlin λόγω συμβολαίου χορηγίας με την Telefónica Germany, μια εταιρεία τηλεπικοινωνιών.

Εικόνες
-------

* O2 World BerlinO2 World Berlin
* O2 World τη νύχταO2 World τη νύχτα
* Κύρια είσοδος του O2 World BerlinΚύρια είσοδος του O2 World Berlin
* O2 World υπό κατασκευήO2 World υπό κατασκευή
* Άλμπα Βερολίνου εναντίον Μέντι Μπαϊρόιτ, 19 Φεβρουαρίου 2011Άλμπα Βερολίνου εναντίον Μέντι Μπαϊρόιτ, 19 Φεβρουαρίου 2011

Παραπομπές
----------

1. ↑  Euroleague Basketball, AEG Announce Global Partnership Agreement
2. ↑  «Τα γήπεδα του Ευρωμπάσκετ». *metrosport.gr*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Uber Arena (Βερολίνο)** |

* Επίσημος ιστότοπος της Mercedes-Benz Arena
* Φωτογραφίες από την Mercedes-Benz Arena του Βερολίνου
* wikimapia
Ο **Ελληνοκαθολικός συγκαθεδρικός ναός των Αγίων Κυρίλλου και Μεθοδίου** (στα κροατικά: **Grkokatolička konkatedrala Sv. Ćirila i Metoda**) βρίσκεται στο Ζάγκρεμπ, κοντά στην Πλατεία του Αγίου Μάρκου.

Χτίστηκε σε νεοβυζαντινό ρυθμό, το 1886, σε σχέδια του αρχιτέκτονα Ερμάν Μπολλέ και ανήκει στο Βικαριάτο της Αρχιεπισκοπής Žumberak-Križevci. Στο σημείο όπου είναι χτισμένη η εκκλησία υπήρχε παλαιότερα άλλη εκκλησία, που ήταν αφιερωμένη στον Άγιο Βασίλειο. Στον ναό υπάρχει πλούσια συλλογή από έργα του ζωγράφου Ivan Tišov καθώς και αγιογραφίες των E.A. Bučevski και Nikola Mašić. Στο καμπαναριό της εκκλησίας, που έχει ύψος 50μ, υπάρχουν τρεις καμπάνες: η πρώτη ζυγίζει 782 κ. και είναι αφιερωμένη στους Αγίους Κύριλλο και Μεθόδιο, η δεύτερη 395 κ. και είναι αφιερωμένη στην Παναγία και η τρίτη 230 κ. και είναι αφιερωμένη στον Άγιο Βασίλειο του Οστρόγκ.

1. ↑  registar.kulturnadobra.hr#/details/Z-4081. Ανακτήθηκε στις 13  Απριλίου 2022.
Η **Πικάρντα Μπουέρι**, ιταλ.: *Piccarda Buer*i (1368  –1433  ) ήταν Ιταλίδα ευγενής της Αναγέννησης.

Βιογραφία
---------

Ήταν κόρη του Eντοάρντο Μπουέρι, μέλους μίας οικογένειας αρχαίας καταγωγής από τη Φλωρεντία, με οικονομικά συμφέροντα σε άλλες πόλεις. Η οικογένειά της ήταν στη Βερόνα, το πρώτο μισό του 14ου αι. ,όταν αυτή γεννήθηκε. Παντρεύτηκε τον νεαρό τραπεζίτη Τζοβάνι ντι Μπίτσι των Μεδίκων το 1386.  Είχε στον γάμο προίκα 1500 φλωρίνια. 

Ήταν γνωστή για την ομορφιά της, αλλά ο σύζυγός της ήταν γνωστό ότι ήταν άσχημος. Με τον γάμο ο Τζοβάνι και τα παιδιά του απέκτησαν σεβασμό, αφού αυτός δεν είχε ευγενική καταγωγή. Λίγο πριν ο Τζοβάνι αποβιώσει, τής ζήτησε να φροντίσει τα παιδιά τους. Η Πικάρντα τάφηκε μαζί του μετά το τέλος της στο Παλαιό Σκευοφυλάκιο του Σαν Λορέντσo. 

Μετά το τέλος της, ο Κάρλο Μαρσουπίνι έγραψε έναν ύμνο, στο οποίο της τραγούδησε εγκώμια, που συγκρίνουν την αγάπη μεταξύ της Πικάρντας και του Τζοβάνι, με εκείνη των διάσημων ζευγαριών της αρχαιότητας.   Σε αυτό, τη συνέκρινε με την Πηνελόπη, την Αρτεμισία Β' της Καρίας, την Ιουλία (κόρη του Καίσαρα) και την Πορκία (σύζυγο του Βρούτου).

Οικογένεια
----------

Με το γάμο της απέκτησε τέσσερις γιους:

* Κόζιμο ο Πρεσβύτερος 1389–1464.
* Νταμιάνο απεβ. 1390,  πιθανότατα δίδυμος του Κόζιμο, απεβ. σε βρεφική ηλικία.
* Λαυρέντιος ο Πρεσβύτερος 1395–1440. Ιδρυτής του κλάδου της Τοσκάνης.
* Aντόνιο γενν. π 1398, απεβ. νέος

Καλλιτεχνικές απεικονίσεις
--------------------------

Την Μπουέρι υποδύεται η Φράνσες Μπάρμπερ στην τηλεοπτική σειρά του 2016 *Medici: Masters of Florence*.

Βιβλιογραφικές αναφορές
-----------------------

1. 1 2  www.britishmuseum.org/collection/term/BIOG226793.
2. 1 2  www.dia.org/art/collection/object/piccarda-bueri-de-medici-1368-1433-wife-giovanni-di-bicci-12137.
3. 1 2 3  Tomas 2003, σελ. 16.
4. 1 2 3 4 5  Tomas 2003, σελ. 7.
5. 1 2  Pernis & Adams 2006, σελ. 9.
6. ↑  Tomas 2003, σελ. 14.
7. ↑  «Medici: Masters of Florence». *Internet Movie Database*. Ανακτήθηκε στις 24 Δεκεμβρίου 2016.

Πηγές
-----

* Pernis, Maria Grazia· Adams, Laurie (2006). *Lucrezia Tornabuoni de' Medici and the Medici family in the fifteenth century*. New York: Peter Lang Publishing, Inc.
* Tomas, Natalie R. (2003). *The Medici Women: Gender and Power in Renaissance Florence*. Aldershot: Ashgate. ISBN 0754607771.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2034158369760401460009
* GND: 1205928170

 |

 |
Το κτίριο.
Η **Οικία-Μνημείο της Μητέρας Τερέζας** (σλαβομακεδονικά: Спомен-куќа на Мајка Тереза‎‎, αλβανικά: Shtëpia përkujtimore e Nënë Terezës‎‎) είναι αφιερωμένη στην Καθολική αγία και βραβευμένη με Νόμπελ Ειρήνης, Μητέρα Τερέζα. Βρίσκεται στη γενέτειρά της, τα Σκόπια, στη Βόρεια Μακεδονία, όπου έζησε από το 1910 έως το 1928. Το μνημείο χτίστηκε στη δημοφιλή οδό Μακεδονίας του Δήμου Τσένταρ, στην ίδια τη θέση της πάλαι ποτέ Ρωμαιοκαθολικής Εκκλησίας της Ιερής Καρδιάς του Ιησού, όπου βαφτίστηκε η Μητέρα Τερέζα. Βρίσκεται ακριβώς ανατολικά του Μεγάρου Ρίστιτς και της Πλατείας Μακεδονίας. Τις πρώτες τρεις εβδομάδες, το μνημείο επισκέφθηκαν 12.000 άτομα.

Άνοιγμα
-------

Το μνημείο, αξίας 2 εκατομμυρίων ευρώ, εγκαινιάστηκε στις 30 Ιανουαρίου 2009 από τον πρωθυπουργό της Βόρειας Μακεδονίας, Νίκολα Γκρούεφσκι και είναι ένα από τα νεότερα ορόσημα των Σκοπίων. Στα εγκαίνια παρευρέθηκαν ξένες αντιπροσωπείες, μέλη της Ρωμαιοκαθολικής Εκκλησίας στη Βόρεια Μακεδονία και της Σλαβομακεδονικής Ορθόδοξης Εκκλησίας. Μία εβδομάδα πριν από τα εγκαίνια, ο Υπουργός Εξωτερικών της Βόρειας Μακεδονίας, Αντόνιο Μιλόσοσκι, τοποθέτησε αναμνηστική πλάκα στον τάφο της Μητέρας Τερέζας στην Καλκούτα της Ινδίας, με το χαρακτικό «Δήλωση Ευγνωμοσύνης από τη Δημοκρατία της Μακεδονίας και τους Συμπολίτες της γενέτειράς της πόλης των Σκοπίων».

Αρχιτεκτονική
-------------

 Μνημείο της Μητέρας Τερέζας δίπλα στην οικία.
Η κατασκευή της οικίας ξεκίνησε τον Μάιο του 2008. Το έργο χρηματοδοτήθηκε από την κυβέρνηση της Βόρειας Μακεδονίας και υλοποιήθηκε από το Υπουργείο Πολιτισμού. Είναι μια μοντέρνα, μεταμορφωμένη εκδοχή του οίκου γέννησης της Μητέρας Τερέζας, με πολυλειτουργικό αλλά ιερό χαρακτήρα. Μέσα στο σπίτι σώζεται μέρος των λειψάνων της, τα οποία μεταφέρθηκαν στα Σκόπια με την υποστήριξη της Ρωμαιοκαθολικής Εκκλησίας των Σκοπίων, κάτι που ανακοίνωσε ο Νίκολα Γκρούεφσκι στα εγκαίνια. Υπάρχει ένα μουσείο που περιλαμβάνει ρεαλιστικά γλυπτά της Μητέρας Τερέζας και των μελών της οικογένειάς της. Ένα γλυπτό δείχνει τη Μητέρα Τερέζα ως ένα δεκάχρονο παιδί, να κάθεται σε μια πέτρα και να κρατά ένα περιστέρι στα χέρια της. Το σπίτι φιλοξενεί επίσης πολιτιστικά εκθέματα και περιλαμβάνει έκθεση. Αρχιτέκτονας του έργου είναι ο Βάνγκελ Μποζινόφσκι, με βοηθό τον Σλόμπονταν Αρσόφσκι.

Ανταπόκριση
-----------

Η καθηγήτρια Αρχιτεκτονικής Ντίβνα Πέντσιτς αποκάλεσε το κτίριο «ένα αφιέρωμα στην Μητέρα Τερέζα χωρίς διακριτικότητα και γεύση» και «ένα καταθλιπτικό παράδειγμα πολιτικής ανάμειξης».

Παραπομπές
----------

1. ↑  «Memorial House of Mother Teresa». *www.exploringmacedonia.com*. Ανακτήθηκε στις 8 Ιανουαρίου 2020.
2. ↑  «Macedonian Information Agency». Αρχειοθετήθηκε από το πρωτότυπο στις 26 Ιουλίου 2009. Ανακτήθηκε στις 8 Ιανουαρίου 2020.
3. ↑  Macedonian Government Web Site
4. ↑  Večer Online newspaper
5. ↑  Pencić, D. (2009). A tactless and tasteless homage to Mother Teresa. The Architectural Review, 1(8), 18–24.

Εξωτερικοί σύνδεσμοι
--------------------

* Επίσημος ιστότοπος (αγγλικά, σλαβομακεδονικά και αλβανικά)
* Media Information Agency (αγγλικά)
* Πρακτορείο Πληροφοριών ΜΜΕ (σλαβομακεδονικά)
* Εφημερίδα Βέτσερ (σλαβομακεδονικά)
Η **Ένωσις Θυέλλης Αναγεννήσεως Έγκωμης ή η ΕΘΑ Έγκωμης** (διαβάζεται «έθα») ήταν μια κυπριακή ποδοσφαιρική ομάδα από την Έγκωμη της Λευκωσίας. Αποτελούσε μέρος του αθλητικού συλλόγου ΕΘΑ Έγκωμης. Χρώματα της ομάδας ήταν το κίτρινο και το μαύρο.

Ίδρυση
------

Η ΕΘΑ Έγκωμης δημιουργήθηκε το 1942 από την ενοποίηση των σωματείων Θύελλας και Αναγέννηση. Στο σωματείο δόθηκε το όνομα **Έ**νωσις **Θ**υέλλης **Α**ναγεννήσεως Έγκωμης (ΕΘΑ Έγκωμης).

Ιστορία
-------

Η ΕΘΑ ήταν ένα από τα ιδρυτικά μέλη της Εθνικής Ποδοσφαιρικής Ομοσπονδίας Περιφέρειας Λευκωσίας (ΕΠΟΠΛ) το 1960 και αργότερα υπήρξε ιδρυτικό σωματείο της Αθλητικής Ποδοσφαιρικής Ομοσπονδίας Εθνικοφρόνων Σωματείων Προαστίων Λευκωσίας (ΑΠΟΕΣΠ), στις διοργανώσεις της οποίας συμμετείχε για αρκετά χρόνια. Το 1986 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη συμμετοχή της στο πρωτάθλημα Δ΄ κατηγορίας, την περίοδο 1986-87, τερμάτισε στην έκτη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ. Το ποδοσφαιρικό τμήμα της ΕΘΑ Έγκωμης είναι ανενεργό.


Η πορεία της ΕΘΑ Έγκωμης στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1986-87 | Δ΄1 | **6** | 16 | 30 | 13 | 5 | 12 | 36 | 30 | **31** | Κύπελλο Κύπρου | Δεν είχε δικαίωμα συμμετοχής |
| 1987-88 | Δ΄1 | **13** | 14 | 26 |  |  |  | 23 | 64 | **12** | Κύπελλο Κύπρου | Δεν είχε δικαίωμα συμμετοχής |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τρεις ομίλους. Η ΕΘΑ συμμετείχε στον όμιλο Λευκωσίας-Κερύνειας.

Τίτλοι
------

* Πρωτάθλημα ένταξης (1): 1986 (περιφέρεια Λευκωσίας/Κερύνειας)
* Πρωτάθλημα ΑΠΟΕΣΠ
	+ Πρωταθλήτρια (5): 1967, 1969, 1970, 1972, 1986
* Κύπελλο ΑΠΟΕΣΠ
	+ Κυπελλούχος (2): 1976, 1977

Παραπομπές
----------

1. 1 2  «ΕΘΑ ΕΓΚΩΜΗΣ - ΙΣΤΟΡΙΑ». *www.etha-engomi.net*. Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 2 Μαΐου 2016.
2. ↑  «Ιστορία της ΕΠΟΠΛ». ΕΠΟΠΛ. Αρχειοθετήθηκε από το πρωτότυπο στις 1 Αυγούστου 2015. Ανακτήθηκε στις 1 Αυγούστου 2015.
3. 1 2  «Το φινάλε της Δ΄ κατηγορίας». *Φίλαθλος*: σελ. 5. 1987-06-11.
4. 1 2  «Πρωταθλητής ο Ηρακλής». *Ο Φιλελεύθερος*: σελ. 7. 1988-05-23.

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος
Ο **Τάλμποτ Κεφαλινός** (και **Κεφαλληνός/Κεφαληνός**, 1918 - 15 Νοεμβρίου 1988), γνωστός και ως **Μπούμπης**, ήταν Έλληνας δικηγόρος, δημοσιογράφος, ποιητής και πολιτικός (βουλευτής και δήμαρχος) από τη Ζάκυνθο. Έγραψε στίχους για πολλά τραγούδια, όπως το "Σε καρτερούσα", σε σύνθεση του Δημήτρη Λάγιου.

Σταδιοδρομία
------------

Γεννήθηκε στη Ζάκυνθο το 1918. Σπούδασε νομικά και άσκησε το επάγγελμα του δικηγόρου. Εξέδωσε την εφημερίδα "Αλήθεια", όπου αρθρογραφούσε. Συνεργάστηκε με τον Γεώργιο Παπανδρέου. Εξελέγη βουλευτής Ζακύνθου με την Ένωση Κέντρου το 1963 και το 1964. Στη διάρκεια της χούντας υπέστη διώξεις και συνελήφθη, ενώ εκτοπίστηκε στη Φολέγανδρο. Το 1974 προσχώρησε στο ΠΑΣΟΚ, έχοντας προσκληθεί μαζί με άλλους 149 για να υπογράψει την ιδρυτική διακήρυξη του κινήματος αλλά αργότερα διεγράφη, επειδή πρότεινε τη συνεργασία του κόμματος με την Ένωση Κέντρου-Νέες Δυνάμεις.
Στις δημοτικές εκλογές του 1978 εξελέγη δήμαρχος Ζακυνθίων με ποσοστό 60,5% στον δεύτερο γύρο, επικρατώντας του δεξιού Ιθακήσιου (39,42%). Επανεξελέγη το 1982 και παρέμεινε δήμαρχος ως την παραίτησή του το 1986, για λόγους υγείας.

Απεβίωσε από εγκεφαλικό επεισόδιο σε ηλικία 70 ετών στις 15 Νοεμβρίου 1988 και η κηδεία του έγινε στη Ζάκυνθο (κατά την επιθυμία του) την επομένη.

Παραπομπές
----------

1. 1 2  Εγκυκλοπαίδεια "Πάπυρος Λαρούς Μπριτάννικα", τ. 33, σελ 214, Αθήνα 1994.
2. ↑  Οι σεισμοί[*νεκρός σύνδεσμος*], Στέλιος Τζερμπίνος] Τρία κείµενα και ένα αντι-κείµενο για τη Ζάκυνθο και τους σεισµούς του 1953 ή, αλλιώτικα, η αξιοπρέπεια ενός χαµένου πολιτισµού, Το Βήμα On Line, 26-12-2005, ανάκτηση 14-5-2015.
3. ↑  Στίχοι, stixoi.info
4. ↑  Οι «150 εκλεκτοί» της 3ης Σεπτέμβρη 1974, 3-9-2013, πηγή: matrix24.gr.
5. ↑  To Χαμένο Τμήμα, ΣΟΣΙΑΛΙΣΤΙΚΗ ΠΡΩΤΟΒΟΥΛΙΑ – «ΑΡΧΗ ΚΑΙ ΤΕΛΟΣ» Μια μικρή πολιτική ιστορία. Ιδέες και πρόσωπα.Του Μάκη Μαυροκέφαλου, 22-8-2012, ανάκτηση 14-5-2015.
6. ↑  Τα Νέα, φύλλο 23-10-1978, σελ. 5.
7. 1 2  Κηδεύεται σήμερα ο Τάλμποτ Κεφαληνός, Τα Νέα, 16-11-1988, σελ. 9.

Πηγές
-----

* Άκης Λαδικός, "Η βίβλος των δημοτικών εκλογών της Ζακύνθου", εκδοτικός οίκος Α.Α. Λιβάνη, 1998. ISBN 960-236-962-0, ISBN-13 978-960-236-962-3.

Εξωτερικοί σύνδεσμοι
--------------------

* Φωτογραφία το 1964
Στο πολωνικό σύστημα τοπικής διοίκησης, μια **τζελνίτσα** (πολωνικός πληθυντικός τζέλνιτσε) είναι μια διοικητική υποδιαίρεση ή συνοικία της πόλης ή κωμόπολης. Μια τζελνίτσα μπορεί να έχει το δικό της εκλεγμένο συμβούλιο (*rada dzielnicy*, ή *συμβούλιο τζέλνιτσα*), και εκείνα της Βαρσοβίας έχουν τον δικό τους δήμαρχο (*burmistrz*). Σαν το όσιεντλε και το σόλετστβο, η τζελνίτσα είναι μια βοηθητική μονάδα (*jednostka pomocnicza*) του γκμίνα. Οι μονάδες αυτές δημιουργούνται με απόφαση του συμβουλίου του γκμίνα, και δεν έχουν νομική προσωπικότητα στο δικό τους δικαίωμα.

Οι θυγατρικές μονάδες πολλών πόλεων ονομάζονται όσιεντλε αντί για τζέλνιτσα, αν και είναι επίσης δυνατό για τα όσιεντλε να υπάρχουν μέσα σε μια τζελνίτσα. Οι αριθμοί και τα μεγέθη των τζελνίτσα διαφέρουν σημαντικά μεταξύ των πόλεων. Η Βαρσοβία έχει 18 τζελνίτσα, όπως η Κρακοβία, το Γκντανσκ έχει 34, η Γκντίνια 22, το Λούμπλιν 27, το Κατοβίτσε 22 και το Στσέτσιν 4. Ορισμένες πόλεις χωρίζονται πλέον επίσημα σε τζελνίτσα, αν και παλαιότερα υπάρχοντα τζελνίτσα συνεχίζουν να αναφέρονται ως τέτοια και χρησιμεύουν ως περιοχές δικαιοδοσίας για διοικητικά γραφεία. Το Λοτζ, το Βρότσουαφ και το Πόζναν χωρίζονται σε πέντε περιοχές αυτού του τύπου.

Επίσης, η λέξη τζελνίτσα χρησιμοποιείται ανεπίσημα στα πολωνικά για να αναφερθούν σε κάθε διακριτό μέρος της πόλης. Ιστορικά μπορεί επίσης να αναφέρεται σε μια περιοχή της χώρας, ιδίως σε οποιαδήποτε από τα πέντε πριγκιπάτα στα οποία χωριζόταν η Πολωνία μετά τον θάνατο του Μπολέσλαβ Γ΄ το 1138, βλέπε Διαθήκη του Μπολέσλαβ Γ΄ Κρζιβούστι.

Παραπομπές
----------

* Πολωνικός νόμος της 8ης Μαρτίου 1990 στην αυτοδιοίκηση των γκμίνα, όπως τροποποιήθηκε (στο πολωνικά)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σλαβικοί όροι για υποδιαιρέσεις χώρας |
| --- |
|  |
| Σύγχρονοι | 
* τζελνίτσα
* γκμίνα
* κράι
* κράινα / ποκράινα
* μιέστις
* όμπετς
* όμπλαστ / όμπλαστι / όμπλις / όμπλοντ / βόμπλαστ
* όκρενγκ
* οκρές
* όκρουγκ
* όπστινα / όπτσινα / ομπτσίνα / όμπστινα
* οσιέντλε
* πόβιατ / πόβιτ
* ραγιόν
* σελσοβιέτ / σιλράντα
* σοβέτστφο
* βοεβοδάτο
* ζούπανιγια
 |
|  |
| Ιστορικοί | 
* νταρούγκα
* γκρομάντα
* γκουμπέρνια
* γιουρούντικα
* χούτορ
* ομπσίνα
* οκόλια
* οπόλε
* πογκόστ
* προβίντσιγια
* σορόκ
* σρεζ
* σταρόστφα
* ουγέστ
* βόλοστ
* ζέμια
* ζούπα
 |

 |
Η **Fitch Ratings Inc.** είναι ένας από τους τρεις σημαντικότερους οίκους αξιολόγησης πιστοληπτικής ικανότητας, επωνομαζόμενους και ως *Big Three*, μαζί με τη Moody's και τη Standard & Poor's. Αποτελεί έναν από τους τρεις Εθνικά Αναγνωρισμένους Οργανισμούς Στατιστικής Αξιολόγησης (NRSRO) που ορίστηκαν από την Επιτροπή Κεφαλαιαγοράς των ΗΠΑ το 1975.

Η Fitch Ratings έχει διπλή έδρα της στη Νέα Υόρκη των ΗΠΑ και στο Λονδίνο του Ηνωμένου Βασιλείου. Η Hearst κατέχει το 80% της εταιρείας μετά την εξαγορά με επιπλέον επιτόκιο 30%, του παγκόσμιου οίκου αξιολόγησης Fitch Group στις 12 Δεκεμβρίου του 2014. Η συναλλαγή αποτιμάται σε 1,965 δις δολάρια. Το προηγούμενο συμμετοχικό δικαίωμα του Hearst ήταν 50% μετά από επέκταση της εξαγοράς το 2006. Το υπόλοιπο 20% της Fitch ανήκε στηι FIMALAC SA. Fimalac θα κατέχει το 50% των ψήφων εντός του εν λόγω Διοικητικού Συμβουλίου μέχρι το 2020. Η Fitch Ratings και η Fitch Solutions αποτελούν μέρος της Fitch Group.

Η εταιρεία ιδρύθηκε από τον Τζον Νόουλς Φιτς στις 24 Δεκεμβρίου του 1914 στη Νέα Υόρκη με την επωνυμία «Fitch Publishing Company». Συγχωνεύθηκε με τη λονδρέζικη IBCA Limited το Δεκέμβριο του 1997. Το 2000, η ​​Fitch απέκτησε τις «Duff & Phelps Credit Rating Co.» (Απρίλιος) και «Thomson Financial Bankwatch» (Δεκέμβριος) που εδρεύουν στο Σικάγο.

Η Fitch Ratings είναι η μικρότερη από τις *Big Three* NRSROs, καλύπτοντας ένα πιο περιορισμένο μερίδιο αγοράς εν σχέση με τις S&P και Moody's, αν και έχει επεκταθεί με εξαγορές και συχνά η ίδια έχει θέση «διακόπτη» όταν οι άλλοι δύο οργανισμοί έχουν παρόμοια πιστοληπτική αξιολόγηση, αλλά όχι ίδια, στην κλίμακα.

Τον Σεπτέμβριο του 2011, η Fitch Group ανακοίνωσε την πώληση της Algorithmics (λογισμικό ανάλυσης κινδύνου) στην IBM για 387 εκατομμύρια δολάρια. Η συμφωνία έκλεισε στις 21 Οκτωβρίου του 2011.

Παραπομπές
----------

1. ↑  About fitchratings.com
2. ↑  Three credit rating agencies hold too much of the power Αρχειοθετήθηκε 2011-11-01 στο Wayback Machine. Juneau Empire
3. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 20 Φεβρουαρίου 2015. Ανακτήθηκε στις 7 Οκτωβρίου 2016.

Εξωτερικοί σύνδεσμοι
--------------------

* Επίσημος ιστότοπος
Ως **θετή οικογένεια** ερμηνεύεται ο τύπος οικογενείας όπου τουλάχιστον ένας γονέας δεν έχει βιολογική συγγένεια με τουλάχιστον ένα από τα τέκνα. Είτε ο γονέας είτε και οι δύο μπορεί να έχουν παιδιά από προηγούμενες σχέσεις ή γάμους ή να έχουν υιοθετήσει παιδί. Τα παιδιά σε μια θετή οικογένεια μπορεί να ζουν με έναν βιολογικό ή θετό γονέα ή μπορεί να ζουν με κάθε βιολογικό ή θετό γονέα για ένα χρονικό διάστημα. Ο θετός πατέρας ονομάζεται πατρυιός, η θετή μητέρα μητριά και τα αδέλφια ονομάζονται ετεροθαλή, αδελφός και αδελφή αντιστοίχως. 

Στις Ηνωμένες Πολιτείες, εάν ένας θετός γονέας υιοθετήσει νόμιμα το παιδί ή τα παιδιά του συντρόφου, αυτός ή αυτή γίνεται ο νόμιμος γονέας του παιδιού. Σε τέτοιες περιπτώσεις, οι γονείς μπορεί να σταματήσουν να χρησιμοποιούν τους όρους θετός γονέας και θετό παιδί και αντ' αυτού να αναφέρονται στο παιδί απλώς ως υιός ή θυγατέρα τους. Ανάλογα με τον βαθμό συγγένειας του παιδιού με τον θετό γονέα ή/και την έγκριση των νομικών διαδικασιών που καταλήγουν στην υιοθεσία του παιδιού, το παιδί μπορεί επίσης να αφαιρέσει τον χαρακτηρισμό «step-», που αντιστοιχεί με το ελληνικό "ετεροθαλής".

Παραπομπές
----------

1. ↑  «Teen Health: Living with a Stepparent». *WebMD*. Αρχειοθετήθηκε από το πρωτότυπο στις 25 Δεκεμβρίου 2018. Ανακτήθηκε στις 5 Μαΐου 2012.
Η **Moody's Investors Service**, που συχνά αναφέρεται ως **Moody's**, είναι οίκος αξιολόγησης πιστοληπτικής ικανότητας και αποτελεί τμήμα της Moody's Corporation, που αντιπροσωπεύει την παραδοσιακή γραμμή της εταιρείας, των επιχειρήσεων και της ιστορικής επωνυμίας της. Η Moody's Investors Service παρέχει διεθνή οικονομική έρευνα για ομόλογα που εκδίδονται από τις εμπορικές και κυβερνητικές οντότητες και, μαζί με τη Standard & Poor's και τη Fitch, θεωρείται ένας από τους σημαντικότερους οργανισμούς αξιολόγησης πιστοληπτικής ικανότητας, τους λεγόμενους και ως *Big Three*.

Η εταιρεία κατατάσσει την πιστοληπτική ικανότητα των δανειοληπτών χρησιμοποιώντας μια τυποποιημένη βαθμολογική κλίμακα που μετρά την αναμενόμενη ζημία των επενδυτών σε περίπτωση αθέτησης των υποχρεώσεων. Η Moody's Investors Service βαθμολογεί χρεόγραφα σε διάφορα τμήματα της αγοράς που συνδέονται με δημόσια και εμπορικά χρεόγραφα στην αγορά ομολόγων. Αυτές περιλαμβάνουν την κυβερνητικά, δημοτικά και εταιρικά ομόλογα, διαχείριση επενδύσεων, όπως αμοιβαία κεφάλαια της χρηματαγοράς, κεφάλαια σταθερού εισοδήματος και αντισταθμιστικά κεφάλαια τα λεγόμενα και ως *hedge funds*, χρηματοπιστωτικά ιδρύματα, συμπεριλαμβανομένων τραπεζών και των μη τραπεζικών εταιρειών χρηματοδότησης και κατηγορίες περιουσιακών στοιχείων σε διαρθρωμένα οικονομικά. Η βαθμολογική κλίμακα του συστήματος αξιολόγησης κυμαίνεται από ΑΑΑ έως C, με το Aaa είναι η υψηλότερη ποιότητα και το C η χαμηλότερη ποιότητα.

Η Mood'y ιδρύθηκε από τον Τζον Μούντι το 1909 για την παραγωγή εγχειριδίων στατιστικών στοιχείων που σχετίζονται με μετοχές, ομόλογα και αξιολογήσεις ομολόγων. Το 1975, η εταιρεία αναγνωρίστηκε ως ένας Εθνικά Αναγνωρισμένος Οργανισμός Στατιστικής Αξιολόγησης (NRSRO) από την Αμερικανική Επιτροπή Κεφαλαιαγοράς. Μετά από αρκετές δεκαετίες υπό την ιδιοκτησία της Dun & Bradstreet, η Moody's Investors Service έγινε διακριτή εταιρεία το 2000, ενώ Mood'y Corporation έγινε εταιρεία χαρτοφυλακίου.

Παραπομπές
----------

1. ↑  «Market Segment». *moodys.com*. Moody's Investors Service. 2011. Ανακτήθηκε στις 30 Αυγούστου 2011.

Εξωτερικοί σύνδεσμοι
--------------------

* Επίσημος ιστότοπος
Ο **Νταρούγκα** (μπασκιρικά: даруга, ταταρικά: κυριλικό даруга, λατινικό *daruğa*, από το Μογγολικό: *daru-*), ήταν μια εδαφική υποδιαίρεση στην Μογγολική Αυτοκρατορία. Ένα νταρούγκα κυβερνούταν από τον νταρουγκάτσι.

Αργότερα, ο όρος χρησιμοποιήθηκε για την επαρχία, ιδιαίτερα στο χανάτο του Καζάν και το χανάτο της Σιβηρίας του 15ου-16ου αιώνα, και τέλος, από τις κατοικημένες από τους Τούρκους περιοχές της Ρωσικής Αυτοκρατορίας τον 16ο-18ο αιώνα. Στην Περσία των Σαφαβιδών, ήταν ένας τίτλος που σήμαινε *νομάρχης*. Για παράδειγμα, ένας από τα πολλούς Σαφαβιδικούς νταρούγκα ήταν ο Μιρμάν Μιριμανίντζε.

Το 1762, οι Μπασκίρ ήλεγχαν τα Νταρούγκα Καζάν, Νογκάι, Οσίν και Σιβηρίας.

Στη μογγολική αυτοκρατορία της Ινδίας της Νότιας Ασίας,ο νταρούγκα ήταν ο τίτλος του επαρχιακού αστυνομικού. Ο τίτλος αυτός διατηρήθηκε μέχρι τον 20ο αιώνα, κατά τη διάρκεια της Βρετανικής κυριαρχίας.

Παραπομπές
----------

1. ↑  Ergene, Boğaç A. (2009). *Judicial Practice: Institutions and Agents in the Islamic World*. Brill. σελ. 271. ISBN 978-9-00417-934-9.
2. ↑  (in Tatar)«Даруга». *Ταταρική Εγκυκλοπαίδειας*. Καζάν: Ακαδημία Επιστημών της Δημοκρατίας του Ταταρστάν. Οργανισμός Ταταρικής Εγκυκλοπαίδειας. 2002.  (Ταταρικά)
3. ↑  Mikaberidze, Alexander (2015). *Historical Dictionary of Georgia*. Rowman & Littlefield. σελ. 95. ISBN 978-1-44224-146-6.
4. ↑  Rychkov Petr Ivanovich: "Topography of Orenburg" Russia St. Petersburg, 1762 page 93

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σλαβικοί όροι για υποδιαιρέσεις χώρας |
| --- |
|  |
| Σύγχρονοι | 
* τζελνίτσα
* γκμίνα
* κράι
* κράινα / ποκράινα
* μιέστις
* όμπετς
* όμπλαστ / όμπλαστι / όμπλις / όμπλοντ / βόμπλαστ
* όκρενγκ
* οκρές
* όκρουγκ
* όπστινα / όπτσινα / ομπτσίνα / όμπστινα
* οσιέντλε
* πόβιατ / πόβιτ
* ραγιόν
* σελσοβιέτ / σιλράντα
* σοβέτστφο
* βοεβοδάτο
* ζούπανιγια
 |
|  |
| Ιστορικοί | 
* νταρούγκα
* γκρομάντα
* γκουμπέρνια
* γιουρούντικα
* χούτορ
* ομπσίνα
* οκόλια
* οπόλε
* πογκόστ
* προβίντσιγια
* σορόκ
* σρεζ
* σταρόστφα
* ουγέστ
* βόλοστ
* ζέμια
* ζούπα
 |

 |